**ขั้นตอนการขอกำหนดตำแหน่งทางวิชาการ**

**ระดับหน่วยงาน**

**เรียบเรียงโดย**

**หน่วยบริหารงานบุคคล**

**วิทยาลัยการโรงแรมและการท่องเที่ยว**

**22 พฤศจิกายน 2562**

**ขั้นตอนการขอกำหนดตำแหน่งทางวิชาการ**

**ในระดับหน่วยงาน**

1. ผู้เสนอขอกำหนดตำแหน่งยื่นแบบคำขอรับการพิจารณากำหนดตำแหน่งทางวิชาการ (ก.พ.อ.03) พร้อมเอกสารที่ใช้ประเมินผลการสอน และเอกสารที่เกี่ยวข้องในการขอรับการพิจารณากำหนดตำแหน่ง เสนอหน่วยงานตามลำดับ (ขั้นตอนการเสนอเอกสารผ่านผู้บังคับบัญชาชั้นต้น หรือหัวหน้าสาขา ต้องแนบแบบประเมินผลการสอน (สำหรับหัวหน้าสาขาวิชา) เพื่อประเมินผลการสอนก่อนเสนอผู้บังคับบัญชาตามลำดับ) หากผู้เสนอขอจัดเตรียมเอกสาร ก.พ.อ. 03 และผลงานไม่แล้วเสร็จ ให้เสนอเฉพาะเอกสารประเมินผลการสอนมาตามสายบังคับบัญชาก่อนก็ได้

2. เจ้าหน้าที่ตรวจความถูกต้องของข้อมูลในแบบ ก.พ.อ.03 ความครบถ้วนของเอกสารผลงาน พร้อมลงบันทึกรับเรื่อง และเสนอหัวหน้าหน่วยงานเพื่อแต่งตั้งคณะอนุกรรมการเพื่อทำหน้าที่ประเมินผลการสอน ตามองค์ประกอบที่กำหนดตามประกาศคณะกรรมการพิจารณาตำแหน่งทางวิชาการ มหาวิทยาลัยเทคโนโลยีราชมงคลศรีวิชัย เรื่อง หลักเกณฑ์และวิธีการประเมินผลการสอนเพื่อขอกำหนดตำแหน่งทางวิชาการ ประกาศ ณ วันที่ 26 ตุลาคม 2561

3. เจ้าหน้าที่ติดต่อผู้ทรงคุณวุฒิตามที่หัวหน้าหน่วยงานเสนอเพื่อเชิญเป็นอนุกรรมการประเมินผลการสอน รอแบบตอบรับเพื่อแต่งตั้งเป็นอนุกรรมการ

4. เจ้าหน้าที่จัดทำคำสั่งแต่งตั้งคณะอนุกรรมการประเมินผลการสอน เพื่อทำหน้าที่ประเมินผลการสอน เสนอหัวหน้าหน่วยงานเพื่ออนุมัติและลงนามคำสั่ง และทำหนังสือถึงคณะอนุกรรมการเพื่อส่งเอกสารที่เกี่ยวข้อง

5. สอบประเมินผลการสอนของผู้ขอกำหนดตำแหน่งทางวิชาการโดยคณะอนุกรรมการ

6. เจ้าหน้าที่รวบรวมแบบประเมินผลจากคณะอนุกรรมการ ให้เสร็จสิ้นภายใน 30 วันนับแต่วันที่ผู้ขอกำหนดตำแหน่งขอรับการประเมินผลการสอน และทำหนังสือถึงผู้ยื่นขอกำหนดตำแหน่งแจ้งผลการประเมินผลการสอน เพื่อเตรียมส่งผลงานทางวิชาการ ผลประเมินผลการสอน คำสั่งแต่งตั้งคณะอนุกรรมการ พร้อมเอกสารอื่น ๆ ที่เกี่ยวข้อง เช่น แบบ ก.พ.อ. 03 แบบรับรองจริยธรรมและจรรยาบรรณทางวิชาการ และแบบการมีส่วนร่วมในผลงานทางวิชาการ ไปยังกองบริหารงานบุคคล เพื่อดำเนินการในขั้นตอนต่อไป ในระดับมหาวิทยาลัย ทั้งนี้คณะอนุกรรมการตกลงรูปแบบการประเมิน โดยอาจจะประเมินจากการสังเกตการสอนในห้องเรียน และจากเอกสารที่ขอรับการประเมิน ในส่วนของวิทยาลัยการโรงแรมและการท่องเที่ยวกำหนดให้มีการการประเมินผลการสอนจากเอกสาร และสาธิตการสอนในห้องเรียน

**เอกสารการเสนอขอกำหนดตำแหน่งทางวิชาการ**

เจ้าหน้าที่ตรวจสอบเอกสารเพื่อส่งไปยังกองบริหารงานบุคคล ดังนี้

1. แบบคำขอรับการพิจารณา (ก.พ.อ. 03) สำเนาจำนวน 5 ชุด (พร้อมตัวจริง)

2. เอกสารประเมินผลการสอน จำนวน 2 เล่ม (หากมีการแก้ไข ต้องเป็นเล่มที่แก้ไขแล้วเท่านั้น)

3. ผลงานทางวิชาการ (งานวิจัย) จำนวน 5 ชุด/เรื่อง

4. ตารางสอนรายบุคคล ย้อนหลัง 3 ปี (พร้อมรับรองสำเนา) จำนวน 1 ชุด

5. แบบรับรองจริยธรรมและจรรยาบรรณทางวิชาการ

6. แบบแสดงหลักฐานการมีส่วนร่วมในผลงานทางวิชาการ

7. หนังสือรับรองทิศทางการศึกษาหรือวิจัยผลงานทางวิชาการ (กรณียื่นงานวิจัย)

8. แบบฟอร์มการตีพิมพ์เผยแพร่ผลงานทางวิชาการ บทความวิจัย (กรณียื่นงานวิจัย)

9. รายงานวิจัยฉบับสมบูรณ์ จำนวน 10 เล่ม

10. หนังสือรับรองการใช้ตำราประกอบการสอน (กรณียื่นตำรา)

11. หนังสือรับรองการพิมพ์ จากสำนักพิมพ์ (กรณียื่นตำรา)

12. คำสั่งแต่งตั้งคณะอนุกรรมการ (เจ้าหน้าที่)

13. แบบประเมินผลการสอน พร้อมแนบสรุปผลการประเมิน (เจ้าหน้าที่)

**ขั้นตอนการพิจารณาการขอกำหนดตำแหน่งทางวิชาการ**

**ในระดับมหาวิทยาลัย**

1. เจ้าหน้าที่ประจำหน่วยงาน รวบรวมเอกสารการขอกำหนดตำแหน่งทางวิชาการส่งไปยังมหาวิทยาลัย หน่วยงานรับเรื่อง คือ กองบริหารงานบุคคล เจ้าหน้าที่ของกองบริหารงานบุคคล ตรวจสอบเอกสาร หากมีการแก้ไขเอกสาร ส่งเอกสารกลับเพื่อแก้ไข

2. เจ้าหน้าที่นำเสนอคณะกรรมการพิจารณาตำแหน่งทางวิชาการ

3. แต่งตั้งคณะกรรมการผู้ทรงคุณวุฒิเพื่อประเมินผลงาน

4. ทาบทามกรรมการผู้ทรงคุณวุฒิ จัดทำคำสั่งแต่งตั้ง และส่งผลงานทางวิชาการ

5. ประชุมคณะกรรมการผู้ทรงคุณวุฒิเพื่อสรุปผลการประเมิน

6. เสนอผลการประเมินต่อคณะกรรมการพิจารณาตำแหน่งทางวิชาการ

7. เสนอสภามหาวิทยาลัยเพื่ออนุมัติ หรือไม่อนุมัติ

- ไม่อนุมัติ แจ้งหน่วยงานทราบ

- อนุมัติ ดำเนินการในขั้นตอนต่อไป ข้อที่ 8

8. ออกคำสั่งแต่งตั้ง

9. แจ้ง ก.พ.อ. และหน่วยงาน

**เอกสารที่เกี่ยวข้อง**

1. ข้อบังคับมหาวิทยาลัยเทคโนโลยีราชมงคลศรีวิชัย ว่าด้วยหลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2561 ลงวันที่ 29 กันยายน 2561 (พร้อมเอกสารแนบท้ายข้อบังคับ 7 รายการ)

2. ประกาศคณะกรรมการพิจารณาตำแหน่งทางวิชาการ มหาวิทยาลัยเทคโนโลยีราชมงคลศรีวิชัย เรื่อง หลักเกณฑ์และวิธีการประเมินผลการสอนเพื่อขอกำหนดตำแหน่งทางวิชาการ ลงวันที่ 26 ตุลาคม 2561

3. เอกสารแนบท้ายประกาศคณะกรรมการพิจารณาตำแหน่งทางวิชาการ มหาวิทยาลัยเทคโนโลยีราชมงคลศรีวิชัย เรื่อง หลักเกณฑ์และวิธีการประเมินผลการสอนเพื่อขอกำหนดตำแหน่งทางวิชาการ

4. ประกาศ ก.พ.อ. เรื่อง การกำหนดชื่อสาขาวิชาสำหรับการเสนอขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว พ.ศ. 2562

 **\*\*สามารถดาวโหลดเอกสารที่เกี่ยวข้องในเว็บไซต์ของวิทยาลัยการโรงแรมและการท่องเที่ยว เอกสารหน่วยบริหารงานบุคคล หัวข้อหลักเกณฑ์การเข้าสู่ตำแหน่งทางวิชาการ\*\***

......................................................................................